Daerah Lundu

Lundu merupakan sebuah daerah yang terletak di bawah pentadbiran Bahagian Kuching, dalam wilayah Sarawak, Malaysia. Pusat pentadbiran bagi daerah ini terletak di Pekan Lundu. 

Daerah ini memiliki keluasan sebanyak 1,812 kilometer persegi dan jumlah penduduk seramai 33,479 orang pada tahun 2020. Majoriti penduduk di daerah ini merupakan masyarakat beretnik Bidayuh. 

 Pentadbiran 
Daerah Lundu terletak di bawah pentadbiran Pejabat Daerah Lundu yang merupakan sebahagian daripada pentadbiran Bahagian Kuching. Pihak berkuasa tempatan yang mentadbir daerah ini pula ialah Majlis Daerah Lundu. Terdapat satu daerah kecil yang berada di bawah pentadbiran daerah ini, iaitu Sematan.

Di bawah pentadbiran daerah Lundu, terdapat 31 perkampungan Melayu, 15 petempatan Cina, 22 perkampungan Iban dan 47 perkampungan Bidayuh. Setiap kampung dan petempatan diketuai seorang ketua kaum. Seramai 15 orang ketua masyarakat dilantik, iaitu lima orang mewakili kaum Melayu, lima orang mewakili kaum Bidayuh, tiga orang mewakili kaum Iban dan dua orang mewakili kaum Cina. Empat orang pemanca juga dilantik iaitu seorang pemanca setiap kaum. 

 Politik 
Daerah Lundu diletakkan di bawah dua kawasan Dewan Undangan Negeri (DUN) iaitu Opar (N01) yang terletak di bawah kawasan Parlimen Mas Gading (P192) dan Tanjong Datu (N03) yang terletak di bawah kawasan Parlimen Santubong (P193).

 Geografi 
Daerah Lundu terletak di hujung barat negeri Sarawak, juga di barat bahagian Kuching. Daerah Lundu bersempadan dengan daerah Kuching di timur, daerah Bau di tenggara, dan Laut China Selatan di utara. Daerah ini juga mempunyai sempadan antarabangsa dengan Kalimantan Barat, Indonesia.

Daerah Lundu mempunyai keluasan kira-kira 1,812 kilometer persegi dan mempunyai titik tertinggi mencecah 1,570 meter. Bentuk muka bumi daerah ini kebanyakannya merupakan kawasan rata dan mendatar, namun terdapat juga kawasan yang berbukit dan tanah tinggi di sempadan barat daerah. Terdapat beberapa gunung di barat daerah ini iaitu Gunung Rumput, Gunung Tempurung, Gunung Payung dan Gunung Gading. Antara sungai utama yang mengalir di daerah ini termasuklah Batang Kayan dan Sungai Sampadi dan Sungai Serayan Besar.

Di daerah ini juga terdapat dua taman negara iaitu Taman Negara Tanjung Datu dan Taman Negara Gunung Gading.

 Iklim 
Iklim di Daerah Lundu ialah iklim khatulistiwa (Af). Purata suhu ialah . Bulan yang paling panas ialah Mei dengan suhu  dan bulan paling sejuk ialah Februari dengan suhu . Purata hujan adalah 3,734 milimeter pertahun (2016). Bulan Disember merupakan bulan yang paling basah, dengan 612 milimeter hujan manakala bulan yang paling kurang ialah Jun dengan 130 milimeter hujan.

 Demografi 

Berdasarkan bancian Malaysia 2020, jumlah penduduk di daerah Lundu ialah seramai 33,479 orang dengan kepadatan penduduk 18 orang perkilometer persegi yang dikategorikan sebagai taburan penduduk jarang. Bancian ini juga merekodkan sejumlah 8,791 isi rumah dengan 11,478 tempat kediaman. Majoriti penduduk di daerah Lundu merupakan Bumiputera Sarawak, dengan majoriti antara mereka berbangsa Bidayuh dan Melayu. Penduduk berbangsa Cina membentuk kumpulan bukan Bumiputera terbesar di daerah ini. Penduduk bukan warganegara terdiri daripada 2,664 orang.

Masyarakat Bidayuh di daerah ini terdiri daripada beberapa etnik utama iaitu Selako, Lara dan Jagoi.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu10,669Bumiputera lain16,833Cina3,166India25Lain-lain122Bukan warganegara -2,664Jumlah33,479

 Agama 

Di daerah Lundu, agama Kristian merupakan agama paling ramai penganut dengan peratusan hampir 50 peratus diikuti agama Islam sebanyak lebih 40 peratus. Penduduk beragama Buddha membentuk kelompok ketiga terbesar dengan peratusan lebih tujuh peratus daripada jumlah penduduk. Terdapat juga penduduk beragama lain seperti Hindu atau tidak beragama yang membentuk kumpulan minoriti di daerah ini.
+Bilangan penduduk mengikut agama (2020)AgamaJumlahKristian16,651Islam13,423Buddha2,607Hindu18Lain-lain537Tidak beragama243Jumlah33,479

 Rujukan 

 Pautan luar 
 Laman web Majlis Daerah Lundu

Kategori:Daerah di Bahagian Kuching